tomron87/hebrew-wikipedia-sentences-corpus huggingface dataset:
במהרה קיבל הסינגל תגובות אוהדות בקרב מבקרי המוזיקה, אך לא זכה להצלחה גדולה בעולם, ובמצעד הבילבורד הצליח להגיע למקום ה-42 בלבד.
בשנת 2019 זכה השיר להצלחה בין-לאומית מחודשת כאשר הפך לוויראלי.האלבום יצא למכירה מוקדמת באייטונס, לפני שהיה זמין לרכישה פיזית.
רכישה מוקדמת זיכתה את הקונה בשיר נוסף, רמיקס של השיר "Don't Bother" שלא יצא בגרסה הרגילה.
לאחר הוצאת האלבום לחנויות הפיזיות, ניתן היה לרכוש את שיר הבונוס בנפרד.
האלבום עבר צנזורה במספר מדינות במזרח התיכון, בהן מצרים.
מספר רב של מדינות מוסלמיות צנזרו לחלוטין את השיר הראשון מתוך האלבום, "How Do You Do", בו המילים מעלות ספק לגבי קיום אלוהים.
גם עטיפת האלבום שונתה: בגרסה המקורית נראית שאקירה עם בטן וכתפיים חשופות, ובגרסה המצונזרת היא מכוסה בעלים מהכתפיים ומטה.
ביוני 2006, החלה את סיבוב ההופעות הרביעי שלה "Oral Fixation Tour", שהיה לגדול ביותר שקיימה.
הוא כלל כ-117 יעדים בשש יבשות שונות.
האלבום הגיע בשיאו למקום החמישי במצעד הבילבורד 200 ופתח עם מכירות של כ-128 אלף עותקים בשבוע הראשון ליציאתו.
בסופו של דבר למרות הפתיחה הפושרת שלו, הוא מכר כ-1.8 מיליון עותקים בארצות הברית ו-8 מיליון עותקים בעולם.
לאחר שההצלחה של "Don't Bother" אכזבה את חברת התקליטים, הוחלט להוציא מהדורה מחודשת לאלבום שכללה את השיר: "Hips Don't Lie".
השיר יצא כסינגל השני מתוכו בפברואר 2006, והוא שיתוף פעולה בינה לבין הזמר וייקלף ז'אן.
השיר מושפע מסגנונות מוזיקליים קולומביאנים, האיטיינים, מזרחיים וקאריביים.
השיר זכה להצלחה עצומה ברחבי העולם, כאשר הגיע למקום הראשון במצעד הבילבורד האמריקאי, ובכך הפך לשיר הראשון שלה לעשות זאת.
הוא הגיע למקום הראשון במצעד הסינגלים הבריטי.
בסך הכול הגיע השיר למקום הראשון ב-55 מדינות שונות בעולם.
כמו כן, השיר הגיע למקום הראשון בקטגוריית "שיר השנה" במספר מדינות בעולם.
עם מעל 10 מיליון עותקים שנמכרו ממנו, הוא הפך לאחד מהשירים הנמכרים ביותר בכל הזמנים והנמכר ביותר של שאקירה ושל ז'אן.
נוסף על כך, לסינגל עצמו יצאה גרסה נוספת אשר שימשה כשיר הנושא של מונדיאל 2006. ב-14 בנובמבר 2006, יצא לאור הסינגל השלישי והסוגר מן האלבום, "Illegal".
בשיר משתתף הגיטריסט קרלוס סנטנה.
לשיר יצא קליפ שצולם במקסיקו באוקטובר 2006.
בסוף 2006 התארחה שאקירה בשיר "Te lo Agradezco, Pero No" של אלחנדרו סאנס.
הוא זכה להצלחה רבה כאשר הגיע לעשירייה הפותחת במצעד שירי הבילבורד הלטיניים.
נוסף על כך, באותה שנה שיתפה פעולה עם מיגל בוס בשירו "Si Tú No Vuelves".
הסינגל הוא דואט עם ביונסה.
הוא זכה להצלחה גדולה בעולם והגיע למקום הראשון במצעדים ב-16 מדינות.
השיר יצא בגרסה מיוחדת של האלבום B'Day, של ביונסה.
נוסף על כך השיר שבר שיא בכך שקפץ מהמקום ה-94 למקום השלישי במצעד הבילבורד, ובכך זו הייתה הקפיצה הגדולה ביותר במצעד נכון לאותה תקופה, ונוסף על כך השיר היה מועמד לפרס גראמי.
באותה שנה שאקירה כתבה והלחינה שני שירים לפסקול Love in the Time of Cholera, של הסרט רב השבחים "אהבה בימי כולרה" (2007).
השירים היו מועמדים לפרס גלובוס הזהב בקטגוריית "השיר המקורי הטוב ביותר".
לאחר מכן ב-2008, הוציאה מיני-אלבום, באותו השם Love in the Time of Cholera, שבו נכללו שני השירים שאותם כתבה, ואחד נוסף בשם "Pienso en Ti", שנלקח מאלבומה השלישי, Pies Descalzos.
בשנת 2008 מיקם "פורבס", את שאקירה במקום הרביעי ברשימת הזמרות המצליחות ביותר בתעשיית המוזיקה.
באותה שנה בחודש יולי, חתמה שאקירה על חוזה הקלטות בהיקף של כ-300 מיליון דולר עם חברת ההקלטות לייב ניישן.
החוזה אמור היה להימשך בפרק זמן של כ-10 שנים.
חוזה ההקלטות של שאקירה עם חברת התקליטים אפיק רקורדס, כלל הוצאה של שלושה אלבומים נוספים בסך הכול.
הראשון בשפה האנגלית, השני בשפה הספרדית והשלישי נתון להחלטתם.
אך חתימתה עם חברת התקליטים לייב ניישן, אושרה באופן מיידי והחוזה שלה עם אפיק רקורדס שולב ביחד איתו.
בינואר 2009, הופיעה שאקירה באנדרטת לינקולן במהלך פסטיבל "We Are One", שנערך לכבוד השבעתו של הנשיא ה-44 של ארצות הברית, ברק אובמה.
במהלך הפסטיבל ביצעה שאקירה את השיר הידוע "Higher Ground", ביחד עם הזמרים האמריקאים סטיבי וונדר ואשר.
אלבומה השמיני, She Wolf, יצא לאור ב-9 באוקטובר 2009 ברחבי העולם, וב-23 בנובמבר 2009 ברחבי ארצות הברית.
במהרה קיבל האלבום ביקורות חיוביות מצד מבקרי המוזיקה, ונוסף על כך הצליח להיכנס למצעד האלבומים העולמיים, מצעד האלבומים הלטיניים, ומצעד אלבומי הפופ, השנתיים של AllMusic.
האלבום הגיע למקום הראשון במצעדי האלבומים של ארגנטינה, אירלנד, איטליה, מקסיקו ושווייץ, ונכנס לחמישייה הפותחת במצעדי האלבומים של ספרד, הממלכה המאוחדת וגרמניה.
במצעד הבילבורד 200, נכנס למקום ה-15. האלבום זכה בתואר פלטינה כפולה בקולומביה ומקסיקו, פלטינה באיטליה ובספרד וזהב במדינות רבות, ביניהן צרפת והממלכה המאוחדת.
הוא נמכר בלמעלה מ-2 מיליון עותקים ברחבי העולם.
מהאלבום יצאו ארבעה סינגלים שזכו להצלחה רבה, כשהראשון מביניהם יצא כבר ב-10 ביולי 2009. שמו ניתן לו כשם האלבום וגם הוא נקרא בשם: "She Wolf".
עם יציאתו, זכה לקבלות פנים חיוביות מצד מבקרי המוזיקה, כשרבים מהם שיבחו אותו על היותו שונה משאר השירים שיצאו באירופה באותה תקופה.
מבחינה מסחרית, הוא מכר עותקים רבים במדינות רבות והוא אחד מהשירים הנמכרים ביותר של הזמרת.
בארצות הברית לבד, מכר השיר למעלה מ-1.8 מיליון עותקים, ובממלכה המאוחדת מכר קרוב ל-400 אלף עותקים.
הוא הגיע למקום הראשון במצעדים רבים במדינות שונות ביניהן: קנדה, גרמניה, איטליה, ספרד והממלכה המאוחדת.
בארצות הברית, הגיע למקום ה-11. לשיר יצא קליפ שצבר מעל 267 מיליון צפיות.
לאחר הצלחת הסינגל הראשון, יצאו שלושה סינגלים נוספים מהאלבום; "Give It Up to Me", "Gypsy" ו"Did It Again".
שלושת הסינגלים זכו להצלחה בינונית ברחבי העולם, אך לא שיחזרו את הצלחת הסינגל הראשון.
הסינגל המצליח ביותר מבין כל השלושה, היה "Gypsy", אשר זכה להצלחה רבה במצעדים, כאשר הגיע לעשירייה הפותחת בלמעלה מ-8 מדינות שונות ביניהן: גרמניה, הונגריה, מקסיקו, ספרד וכולי.
במצעד הבילבורד הוט 100 שבארצות הברית, הגיע השיר למקום ה-65, ואילו גרסתו הלטינית, "Gitana" הגיעה למקום השישי במצעד שירי הבילבורד הלטיניים.
השיר הגיע למעמד פלטינה וזהב בספרד ומקסיקו.
במאי 2010, ביצעה שאקירה ביחד עם הלהקה הדרום אפריקאית פרשליגראונד, את שיר המונדיאל הידוע, "".
השיר זכה במהרה להצלחה עולמית ונכנס ל-30 מצעדים שונים.
הוא הצליח להגיע למקום הראשון ב-18 מצעדים מתוך ה-30 ונוסף על כך, הצליח להיכנס למצעדי סוף שנה רבים במדינות שונות, שם התמקם במקום הראשון במדינות: ולוניה, דנמרק, צרפת, פינלנד, ספרד ושווייץ.
בפלנדריה נכנס למצעד השירים הטובים ביותר בכל הזמנים, שם הגיע למקום ה-65 בסך הכול.
בגלגלצ שהה השיר במקום הראשון במשך שבוע אחד ובמצעד הפזמונים הבין-לאומי השנתי באותה השנה התמקם במקום החמישי.
"" הוא שיר המונדיאל הנמכר ביותר בכל הזמנים, עם מכירות של למעלה מ-10 מיליון עותקים ברחבי כל העולם.
כמה חודשים לאחר מכן, יצא לשיר וידאו קליפ מצליח שנכון לינואר 2020, נצפה למעלה מ-2.4 מיליארד פעמים והוא שיר המונדיאל הנצפה ביותר בכל הזמנים.
נוסף על כך, השתתפה שאקירה באותה השנה בתור עצמה בפרק אורח של תוכנית הטלוויזיה "המכשפים מווייברלי פלייס".כמה חודשים לאחר שהוציאה את שיר המונדיאל, ב-19 באוקטובר יצא אלבומה התשיעי, Sale el Sol.
במהרה זכה האלבום להצלחה רבה מצד AllMusic, כאשר נכנס שם לשתי רשימות סוף השנה החשובות ביותר; רשימת "האלבומים הטובים ביותר של 2010" ורשימת "האלבומים הלטיניים הטובים ביותר של 2010".
בשנת 2011 הועמד האלבום בשתי קטגוריות שונות בטקס פרסי גראמי הלטיני.
המועמדות הראשונה הייתה בקטגוריית "אלבום השנה" ואילו השנייה הייתה בקטגוריית "אלבום הפופ הוואקלי של השנה".
האלבום זכה בקטגוריה השנייה בה הועמד.
מבחינה מסחרית, האלבום זכה להצלחה רבה ברחבי אירופה ואמריקה הלטינית ובכך נכנס לצמרות המצעדים במדינות כגון: בלגיה, קרואטיה, צרפת, מקסיקו, פורטוגל וספרד.
במצעד האלבומים שבארצות הברית, נכנס היישר למקום השביעי והיה לאלבום הלטיני המצליח ביותר באותה השנה.
במצעד האלבומים הלטיניים נכנס היישר למקום הראשון והיה השישי של הזמרת לעשות זאת.
על פי מגזין הבילבורד, 35% ממכירות השבוע הראשון שלו, היו מכירות דיגיטליות.
האלבום נמכר בלמעלה ממיליון עותקים ב-6 שבועות בלבד, ולמעלה מ-4 מיליון עותקים מאז השקתו.
הראשון מביניהם היה "Loca", שנבחר להיות הסינגל הראשון והפותח מתוכו.
הוא יצא לאור ב-10 בספטמבר 2010, ובמהרה הגיע לפסגות מצעדים רבות, וזכה להצלחה ולהוקרה עולמית כאשר נמכר בלמעלה מ-5 מיליון עותקים.
ביוטיוב, הקליפ של השיר נצפה מעל 520 מיליון פעמים, והוא הסרטון התשיעי הנצפה ביותר של הזמרת.
לאחר הצלחת הסינגל הראשון, יצא לאור ב-4 בינואר 2011, הסינגל השני מהאלבום שנקרא על שם האלבום, "Sale el Sol".
השיר לא זכה להצלחה רבה כמו שאר הסינגלים, אך הצליח להיכנס למצעדים רבים בייחוס להיותו כסינגל בשפה הספרדית.
במכירות, השיר גם כן לא זכה להצלחה רבה, אך במקסיקו נמכר בלמעלה מ-30,000 עותקים, ובספרד נמכר בלמעלה מ-20,000 עותקים.
לאחר ההצלחה המועטה שנחלה עם הסינגל השני מהאלבום, יצא לאור ב-8 באפריל 2011, הסינגל השלישי מהאלבום, "Rabiosa".
השיר הוא שיתוף הפעולה הראשון בין שאקירה לפיטבול.
השיר זכה להצלחה עצומה ברחבי העולם, כאשר נכנס למצעדים רבים והגיע לצמרות של כמה וכמה מצעדים, ביניהם: ספרד ופורטוגל.
לשיר הועלה קליפ מצליח שנכון לינואר 2020, צבר למעלה מ-250 מיליון צפיות והוא אחד מהנצפים ביותר של שניהם.
לאחר מכן ב-21 באוקטובר 2011, יצא הסינגל הרביעי מהאלבום הנקרא, "Antes de las Seis".
הוא נכתב והופק על ידי שאקירה ולסטר מנדז ויצא בהוצאת חברת התקליטים אפיק רקורדס.
המבקרים נתנו חוות דעת חיובית על השיר כאשר החמיאו על התוכן הלירי שלו.
במצעדים ובמכירות לא זכה השיר להצלחה גדולה כמו הסינגלים הקודמים, אך בכל זאת נכנס לשלושה מצעדים.
סינגל זה נבחר להיכלל גם באלבום ההופעה הרביעי שלה, Live from Paris.
ב-13 במרץ 2012, יצא הסינגל האחרון והסוגר מהאלבום, "Addicted to You".
השיר נכתב על ידי שאקירה, אל קאטה, ג'ון היל ולואיס פרננדו אוצ'ואה.
במצעדים זכה השיר להצלחה נאה, כאשר הגיע למקום הראשון במקסיקו ובפולין.
במקסיקו קיבל השיר את תואר הפלטינה על מכירות של למעלה מ-60,000 עותקים.
בספטמבר 2011, יצאה שאקירה לסיבוב ההופעות החמישי שלה: "The Sun Comes Out World Tour", שנתמך על שני אלבומיה, She Wolf ו-Sale el Sol.
הוא נערך באמריקה הצפונית, אירופה, אמריקה הדרומית, אסיה ואפריקה, כשבסך הכל כלל כ-107 מופעים.
במהרה זכה לתגובות חיוביות מצד מבקי המוזיקה, ששיבחו את הנוכחות והביצועים של שאקירה בהופעותיה.
ב-9 בנובמבר 2011, זכתה בתואר כבוד מטעם "האקדמיה הלטינית להקלטות", וביצעה גרסת כיסוי לשירו של ג'ו ארויו "En Barranquilla Me Quedo", למען מאנדליי ביי שנפטרה מוקדם יותר באותה השנה.
בפברואר 2012, נודע לציבור כי הזמרת הותקפה בידי אריה ים.
ב-25 ביוני יצא לאור שיתוף הפעולה השני שלה עם פיטבול, "Get It Started".
הוא היה צריך להיות הסינגל הראשון מתוך אלבומו Global Warming, אך לבסוף נכלל רק במהדורת הדלוקס.
בסמוך לכך, עוטרה שאקירה בדרגת אביר של מסדר האמנויות והספרות הצרפתי.
בספטמבר 2012, הודיעה שהיא בהיריון, משחקן הכדורגל ג'רארד פיקה, ולאחר מכן ב-17 בספטמבר 2012, הוכרז כי היא ואשר יחליפו את כריסטינה אגילרה וסי-לו גרין, בעונה הרביעית של תוכנית הטלוויזיה האמריקאית The Voice, לצד אדם לוין ובלייק שלטון.
מאוחר יותר, הודיעה שהיא תתמקד בהקלטת אלבום האולפן העשירי שלה בסתיו ובסופו של דבר תחזור לעונה השישית של התוכנית בפברואר 2014. ב-23 בינואר 2013, נולד לשאקירה ולבן זוגה בן בכור.
באוקטובר 2010, הוציאה שאקירה לאור את אלבום האולפן התשיעי שלה, Sale el Sol.
האלבום זכה להצלחה גדולה בשוק הלטיני והאמריקאי.
שנה לאחר מכן בנובמבר, חשפה בריאיון בילבורד שהיא התחילה לכתוב חומרים חדשים ולעבוד עם מפיקים שונים לאלבומה החדש.
לאחר שנה, היא סיימה את חוזה ההקלטות שלה עם אפיק רקורדס והוחתמה על ידי חברת התקליטים רוק ניישן, למטרות ניהול בלבד.
בדצמבר 2013, נודע כי היא חתמה על חוזה הקלטות עם חברת התקליטים RCA רקורדס והוסיפה שדרכה תוציא אלבום חדש.
היא החלה להקליט את האלבום בפברואר 2012, אחרי ששיתפה פעולה עם מפיקים שונים כגון: בני בלנקו, טייסטו, רדוואן, מקס מרטין, ד"ר לוק, למפאו ואייקון.
לאחר חודש, נודע שהיא שיתפה פעולה עם פרננדו גריביי, סיה ואסתר דין.
בספטמבר 2013, אמרה: "סוף סוף הרגשתי בנוח עם השירים האלה כמו במכנסי הג'ינס הקרועים שלי".
בנובמבר, הודיעה שהיא כותבת חומרים אחרונים לאלבום.
עם הוצאת האלבום הכריזה הזמרת כי הוא יקרא על שמה, Shakira.
האלבום נמכר בלמעלה מ-80,000 עותקים בארצות הברית בשבוע הראשון ליציאתו.
הוא הגיע בשיאו למקום השני במצעד האלבומים האמריקאי עם 84,000 עותקים שנמכרו בשבוע הראשון לצאתו, מה שהופך את אותו לאלבום המצליח ביותר של הזמרת במצעד האמריקאי, כשהוא עוקף את אלבומה החמישי Laundry Service, משנת 2001, שהגיע בשיאו למקום השלישי.
על אף זאת, האלבום הוא לא האלבום המצליח ביותר במכירות של השבוע הראשון של הזמרת.
האלבום מכר 5000 עותקים פחות מאלבומה השמיני She Wolf, שיצא באמצע שנת 2009, והגיע בשיאו למקום החמישה-עשר עם למעלה מ-89,000 עותקים שנמכרו ממנו בסך הכול.
האלבום הגיע למקום הראשון באייטונס ב-62 מדינות והיה לאחד מהראשונים שלה שהצליחו לעשות זאת.
הסינגל הפותח יצא לאור ב-13 בינואר 2014, בשם "Can't Remember to Forget You".
השיר הוא שיתוף פעולה בין שאקירה לבין הזמרת הברבדית ריהאנה.
השיר נכתב על ידי שאקירה, ריהאנה, ג'ון היל, קיד הארפון ואריק האסל.
הווידאו קליפ של השיר צולם בלוס אנג'לס, על ידי הבמאי האמריקאי ג'וזף קאהן.
הקליפ הועלה לערוץ ה-Vevo של שאקירה ב-30 בינואר באותה השנה.
ב-21 בינואר 2014, יצאה לשיר גרסה ספרדית בשם "Nunca Me Acuerdo de Olvidarte", שלא כללה את ריהאנה.
הקליפ לשיר צבר למעלה ממיליארד צפיות והוא בין הנצפים ביותר של שאקירה ושל ריהאנה.
בשיאו הצליח השיר להגיע למקום החמישה-עשר במצעד הבילבורד הוט 100, ולמקום האחד-עשר במצעד הסינגלים הבריטי.
לאחר ההצלחה שנחל הסינגל הראשון, יצא לאור הסינגל השני, "Empire".
תחילה, יצא השיר כסינגל השיווקי הראשון מהאלבום ולאחר מכן ב-22 בפברואר 2014, יצא כסינגל השני מהאלבום.
בשיאו הצליח השיר להגיע למקום ה-58 במצעד הבילבורד הוט 100, ולמקום ה-25 במצעד הסינגלים הבריטי.
הוא נמכר בלמעלה מחצי מיליון עותקים בארצות הברית בסך הכול.
הסינגל השלישי והאחרון מתוך האלבום היה "", שיצא לאור ב-28 במרץ 2014. גרסת המונדיאל של השיר "", יצאה ב-27 במאי 2014. מתוך האלבום יצא גם השיר "23", שאותו הקדישה וכתבה שאקירה עבור ג'רארד פיקה.
ב-9 בפברואר 2015, הוציאה שאקירה את השיר "Mi Verdad", ביחד עם הלהקה המקסיקנית מנה.
השיר נכלל באלבומה התשיעי של הלהקה, Cama Incendiada.
הקליפ הנלווה שיצא עבור השיר הפך לוויראלי ונכון לנובמבר 2019, מונה הצפיות שלו עומד על כ-250 מיליון צפיות.
בסמוך לכך, נבחר השיר להיות שיר הנושא של אופרת הסבון המקסיקנית "חלום האהבה".
כמה ימים לאחר מכן, ב-15 בפברואר 2016, נבחרה שאקירה לבצע את שיר הנושא של הסרט "זוטרופוליס" הנקרא, "Try Everything".
השיר זכה להצלחה נאה, ובשיאו הצליח להגיע למקום ה-63 במצעד הבילבורד הוט 100. במרץ 2017, העניק איגוד תעשיית ההקלטות האמריקאי (RIAA) את תואר הפלטינה לשיר, על מכירות של למעלה ממיליון עותקים במדינה.
ביוני 2019, קיבל את תואר הפלטינה הכפולה, על מכירות של למעלה משני מיליון עותקים במדינה.
נוסף על כך, דיבבה שאקירה בסרט את הצביה גאזל.
"זוטרופוליס" הוא סרט הרפתקאות קומי בהנפשה ממוחשבת של דיסני.
הסרט בוים על ידי ביירון הווארד וריץ' מור, ונכתב בידי ג'ארד בוש ופיל ג'ונסטון.
הסרט זכה להצלחה מסחרית עצומה עם הכנסות של מעל מיליארד דולר, ובכך עקף את הסרט "מלך האריות", והפך לסרט השני בהכנסתו של דיסני אחרי "לשבור את הקרח", והיה לסרט האנימציה עם הפתיחה הגדולה ביותר בהיסטוריה של הקולנוע כבר בסוף השבוע הראשון להקרנתו בקולנוע.
ב-6 ביוני הגיעו רווחיו של הסרט למיליארד דולר ובכך הפך לסרט האנימציה הרביעי בהיסטוריה שהגיע להישג הזה.
בשנת 2016, הודיעה שאקירה כי היא חוזרת לאולפן ההקלטות שלה ומתחילה לעבוד על אלבומה האחד-עשר.
תחילה, פרסמה תמונות וסרטונים שונים באינסטגרם שלה.
בסרטונים היה ניתן לראות ולשמוע אותה שרה קטעים מהשירים העתידים להיכנס לאלבומה החדש.
ב-27 במאי 2016, יצא לאור שיתוף הפעולה הראשון שלה עם קרלוס ויוס, "La Bicicleta".
את השיר כתבה ביחד עם ויוס והוא הופק על ידי אנדרה קסטרו.
עם יציאתו, הצליח השיר להגיע למקום השני במצעד השירים הלטיניים, ולמקום הראשון במדינות כדוגמת: ונצואלה, מקסיקו, ספרד, צ'ילה וקולומביה.
לשיר צולם קליפ מלא, שהועלה לערוץ היוטיוב של ויוס ונכון לינואר 2020, צבר למעלה מ-1.3 מיליארד צפיות, והוא השלישי הנצפה ביותר של שאקירה, והנצפה ביותר של ויוס.
לאחר הוצאת השיר המצליח עם ויוס, הוציאה שאקירה את הסינגל הראשון מתוך אלבומה האחד-עשר, "Chantaje".
השיר הוא שיתוף פעולה בינה לבין הזמר הקולומביאני מאלומה.
במהרה, הפך השיר לאחד מהשירים הלטיניים המצליחים ביותר בכל הזמנים בארצות הברית, כאשר בשבוע השמיני שלו במצעד הבילבורד הוט 100, הצליח להגיע מהמקום ה-61 למקום ה-51. בכך הפך לאחד מהשירים הלטיניים הבודדים בהיסטוריה שעשו זאת באותה העת.
בארצות הברית נמכר בלמעלה מ-960,000 עותקים.
בגרמניה נמכר בלמעלה מ-200,000 עותקים, ובספרד נמכר בלמעלה מ-200,000 עותקים גם כן.
בצרפת זכה להצלחה רבה כאשר נמכר שם בלמעלה מ-250,000 עותקים.
השיר הוא הראשון של מאלומה שהצליח להיכנס למצעד הבילבורד הוט 100 וה-19 של שאקירה להיכנס למצעד זה.
הקליפ שצולם לשיר, שבר את שיאו של סיי שצבר מיליארד צפיות בכ-158 ימים עם שירו "Gangnam Style", בזמן שהוא צבר מיליארד צפיות בכ-139 ימים בלבד.
נכון להיום, מונה הצפיות של הקליפ עומד על למעלה מ-2.4 מיליארד צפיות והוא הנצפה ביותר של הזמרת ושל מאלומה.
קליפים נוספים שפורסמו בגרסאות שונות הצליחו לצבור מיליוני צפיות גם כן.
ב-4 בפברואר 2017, יצא לאור שיתוף הפעולה השני שלה מהאלבום, ביחד עם הזמר הלטיני פרינס רויס.
שם השיר היה "Deja Vu" והוא כשמו, מעלה בתוכו זיכרונות ישנים, שקרו לשניים בעברם.
שיתוף פעולה זה הוא הראשון בין שאקירה לרויס.
השיר זכה להצלחה נאה בכל המצעדים הלטיניים, כאשר במצעד השירים הלטיניים הגיע בשיאו למקום הרביעי, ובמצעד השירים הטרופיים הצליח להגיע למקום הראשון.
לשיר צולם וידאו קליפ מצליח אשר צבר למעלה מ-435 מיליון צפיות, והוא בין הסרטונים הנצפים ביותר של רויס.
לאחר שהועלו לאינסטגרם של הזמרת מספר תמונות נוספות המציגות חלקים משמו ומעטיפתו של האלבום ב-11 במאי, הודיעה שאקירה כי אלבומה החדש ייקרא בשם, El Dorado, והוא עתיד לצאת ב-26 במאי באותה השנה.
באותו הזמן, היא פרסמה את עטיפתו המלאה של האלבום.
שמו של האלבום נבחר להיקרא כ-El Dorado, ופירוש שמו הוא; "אל דוראדו", עיר אגדית של שבט האינקה שמעולם לא נמצאה.
האגדות מספרות שבעיר זו חבוי זהב רב, כמו בשאר המקדשים שנמצאו באמריקה הדרומית.
לאחר מכן יצא קליפ מילים לשיר החדש עליו שאקירה הודיעה ברשתות החברתיות, "Ma Enamoré".
חודש לאחר מכן יצא לשיר קליפ מלא, שצבר למעלה מ-800 מיליון צפיות.
ב-26 במאי, יום צאתו של האלבום, פורסמו בערוץ ה-Vevo שלה כל שיריו.
ב-15 בספטמבר, יצא לאור הסינגל השלישי מהאלבום, "Perro Fiel"; הקליפ המלא שלו שכלל את הזמר הלטיני ניקי ג'אם הופץ בסמוך לכך.
בפרק זמן של כ-17 שעות מונה הצפיות שלו עמד על למעלה מ-4.2 מיליון צפיות, ונכון לינואר 2020, מונה הצפיות שלו עומד על כ-750 מיליון צפיות.
באותה השנה הועמדה בטקס פרסי גראמי הלטיני ה-18 בשש קטגוריות שונות, מתוכן זכתה בקטגוריית "אלבום הפופ העכשווי-ווקאלי הטוב ביותר".
מאוחר יותר, ב-26 בינואר באותה השנה, היא העלתה את הקליפ המלא לערוץ ה-Vevo שלה, ואז נודע כי השיר יהיה הסינגל הרביעי מתוך האלבום.
בשיר מתארח בשנית, הזמר הקולומביאני מאלומה.
שיתוף פעולה זה הוא השלישי של השניים, כאשר הקודמים היו "Chantaje", והרמיקס שיצא עבור השיר "La Bicicleta".
ב-24 השעות הראשונות של הקליפ ביוטיוב, מונה הצפיות שלו עמד על כ-7 מיליון צפיות.
ב-28 בינואר 2018, נודע כי היא זכתה בפרס גראמי השלישי שלה, עם אלבומה El Dorado, בקטגוריית "אלבום הפופ הלטיני הטוב ביותר".
זוהי הפעם השנייה בה זוכה שאקירה בקטגוריה זו, כשהקודמת הייתה עם אלבום הופעתה הראשון, MTV Unplugged, בשנת 2000, דבר אשר הופך אותה לאמנית היחידה בהיסטוריה שעשתה זאת פעמיים.
כמה ימים לאחר מכן, הודיעה ברשתות החברתיות שהיא מועמדת 12 פעמים בטקס פרסי הבילבורד הלטיני, וב-10 בפברואר 2018, הוציאה בושם חדש עבור גברים הנקרא, "Rock!
באפריל 2018, הצטלמה ביחד עם מאלומה לעמוד שער עבור מגזין הבילבורד, לכבוד "שבוע המוזיקה הלטינית".
בהמשך, נודע כי היא זכתה בחמישה פרסי הבילבורד הלטיני, מתוך שתים-עשרה מועמדויות.
בתחילת מאי 2018, דווח בכלי תקשורת רבים בישראל על הופעה של שאקירה בישראל לראשונה בקריירה שלה, בפארק הירקון שבתל אביב, ב-9 ביולי 2018, במסגרת סיבוב ההופעות השישי שלה, "El Dorado World Tour".
בסוף אותו החודש, הוכחשו פרטים אלו על ידי משרד ההפקות שהיה אחראי על הגעתה כאשר הסיבות לביטול ההופעה אינן ברורות וייתכן כי הן קשורות ללחצים הבין-לאומיים על הופעתה במדינה או עקב בעיות טכניות של ההפקה.
כמה ימים לאחר מכן, הוציאה את השיר "Clandestino", ביחד עם מאלומה.
שיר זה הוא שיתוף הפעולה הרביעי של השניים.
ב-27 ביולי באותה השנה, פורסם הקליפ המלא של השיר.
בהמשך, הוציאה את "Nada" כסינגל החמישי והאחרון מתוך האלבום.
לקראת סוף 2018 נודע כי El Dorado נמכר בלמעלה מ-4.2 מיליון עותקים, וכי במהלך סיבוב ההופעות "El Dorado World Tour", נמכרו למעלה ממיליון כרטיסים.
בתחילת 2019, פרסמו ברולינג סטון כי ייתכן ובמהלך השנה הזו תוציא שאקירה את אלבומה השנים-עשר, El Dora2, אשר יהיה אלבום המשך ל-El Dorado, שיצא שנתיים קודם לכן.
עוד נודע כי ייתכן והשיר "Clandestino" שיצא ב-8 ביולי 2018, יתפקד כסינגל המוביל מתוכו.
בפברואר 2019, הפכה לפרזנטורית של יצרן התכשיטים הדני, פנדורה.
נוסף על כך, השתתפה בפרסומת שנעשתה עבור קולקציית תכשיטי פנדורה מיוחדת שיצאה בשמה.
אותו הפרסום אודות אלבום ההמשך נודע כידיעה כוזבת ולא נכונה.
באפריל 2019, זכתה שאקירה בשני פרסי המוזיקה הלטינית של בילבורד, מתוך ארבע מועמדויות בסך הכול.
חודש לאחר מכן, הוענק לה תואר "האמנית הבין-לאומית הנמכרת ביותר במקסיקו".
באוגוסט באותה השנה, נודע כי היא תוציא את אלבום ההופעה החמישי שלה, Shakira in Concert: El Dorado World Tour, ב-13 בנובמבר 2019. כמה שבועות לאחר מכן, השיקה את אתר האינטרנט Shakira Perfumes ("הבשמים של שאקירה"), הכולל מידע על שלל הבשמים שהוציאה במרוצת השנים.
לקראת סוף ספטמבר 2019, נודע כי היא תופיע ביחד עם ג'ניפר לופז בסופרבול LIV, שהתקיים ב-2 בפברואר 2020, במיאמי, פלורידה שבארצות הברית.
לבסוף, יצא אלבום ההופעה, Shakira in Concert: El Dorado World Tour, בתאריך המיועד, תוך שהועלה לרשתות הזרמות המדיה השונות כדוגמת אפל מיוזיק וספוטיפיי.
נוסף על אלבום ההופעה, הוציאה שאקירה את סרט ההופעה, Shakira in Concert: El Dorado World Tour, שעלה לאקרנים בעשרות מדינות שונות, ביניהן ארצות הברית, הממלכה המאוחדת, ברזיל ורוסיה.
עבור הסרט הוקם אתר אינטרנט רשמי, בו הוצגו כל הקרנותיו ברחבי העולם, אך לא אושרה הקרנתו הרשמית של הסרט בישראל.
באותו היום בו יצא, פורסם כי הסרט עלה לאקרנים בלמעלה מ-2,500 בתי קולנוע ברחבי העולם.
הצלחתו של הסרט עזרה בקידום אלבום ההופעה שדורג במצעדים שונים ברחבי העולם.
בפברואר 2020, הופיעה שאקירה במופע המחצית של סופרבול LIV.
בעקבות ההופעה, פורסמו למעלה מ-2 מיליון ציוצים בטוויטר, בהם הוזכרה שאקירה.
נוסף על כך, באותה היממה הצליח שירה "", לצבור למעלה ממיליון צפיות ביוטיוב, עשר שנים מצאתו המקורית.
ב-6 במרץ, פרסמה בשידור חי את הקליפ רשמי של "Me Gusta"; הוא זכה להצלחה רבה כאשר צבר למעלה מ-55 מיליון צפיות בפחות מחודש לצאתו.
בסוף מרץ, העניק איגוד תעשיית ההקלטות הבריטי (BPI) את תואר הזהב לשירה "Underneath Your Clothes", על מכירות של למעלה מ-400,000 עותקים במדינה, דבר אשר הופך אותו לשירה השני הנמכר ביותר במדינה.
בעקבות מגפת הקורונה נהגה משדר מיוחד בשם Disney Family Singalong, בו שאקירה ביצעה את להיטה "Try Everything", הלקוח מתוך סרט הקולנוע "זוטרופוליס" (2016).
במשדר, אותו הנחה השחקן האמריקאי, ריאן סיקרסט, ביצעו אמנים שונים מבתיהם, שירים מסרטי דיסני מובחרים וזאת בשל ההסגר שפקד את העולם באותה העת.
ב-19 ביוני, הוציאה ביחד עם הלהקה האמריקאית בלאק אייד פיז, את השיר "Girl like Me", שנכלל באלבום, Translation.
בחודש העוקב, הוציאה את השיר "Don't Wait Up" שזכה להצלחה בעיקר במצעדים של מוניטור לטינו.
בינואר 2021, שאקירה מכרה את קטלוג 145 משיריה לקרן שירי היפגנוזיס.
החברה לא חשפה את הפרטים הכספיים של המכירה.
ב-21 באפריל הוציאה שאקירה את השיר "Te Felicito" יחד עם הזמר-יוצר הפוארטו ריקני ראו אלחנדרו.
השיר זכה להצלחה בכל רחבי העולם והצליח להגיע למקומות הראשונים במספר מצעדים של בילבורד וזאת, נוסף על הצלחתו ברשתות הסטרימינג, שם צבר למעלה ממאות מיליוני צפיות והשמעות.
בהמשך אישרה שאקירה במאי 2022 על סיום עבודתה עבור אלבום האולפן הבא שלה ואמרה כי האלבום יכיל סגנון המוטבע במוזיקת אלקטרונית עם רמזים של מוזיקה אורבנית ומוזיקת רוק.
היא זכתה לכבוד על ידי האקדמיה הבריטית של פזמונאים, מלחינים וכותבים בברית המועצות (UK) עם פרסי אייבור נובלו מיוחד על כתיבת שירים בשפה האנגלית ובשפה הספרדית, סלילת הדרך והתרומה למוזיקה הספרדית.
בהמשך השנה, הוציאה שאקירה עם להקת בלאק אייד פיז ודייוויד גטה את השיר "Don't You Worry", ביחד עם וידאו קליפ נלווה שזכה להצלחה ברחבי העולם.
בסוף חודש מאי, תוכנית תחרות ריאליטי הריקוד "רוקדת עם עצמי" (Dancing with Myself), הוקרנה לראשונה על ידי רשות השידור NBC שעליו שימשה שאקירה כמפיקה ושותפה ליצירה יחד עם ליזה קושי וניק ג'ונאס.
פרק הפיילוט נקרא "Open Those Pods" זכה להצלחה רבה בארצות הברית בפרט כאשר נצפה על ידי צופי ארצות הברית וברחבי עולם בכ-2.66 מיליון צופים.
באוקטובר 2024, שאקירה הוציאה וידאו קליפ חדש לשיר "Soltera", השיר הראשון שלה מאז האלבום Las Mujeres Ya No Lloran, שהיה מועמד לפרס הגראמי הלטיני ויצא במרץ 2024. הקליפ לשיר כולל הופעות אורח של זמרי פופ לטיניים כמו אניטה, דנה פאולה, נאטי נטשה, ביסאראפ, וגם ידועני הרשת ללה פונס והארי ג'וסי.
בשנת 2000 החלה את מערכת היחסים שלה עם עורך הדין ובנו של נשיא ארגנטינה לשעבר, אנטוניו דה לה רואה.
בשנת 2009, הצהירה כי הם אינם מתכוונים להתחתן מכיוון ש"מערכת היחסים שלהם כבר עבדה בתור זוג לא נשוי והם לא צריכים ניירות בשביל זה".
לאחר עשור ביחד באוגוסט 2010, הודיעו השניים שהם נפרדו כ"החלטה הדדית להתנתק מהיחסים הרומנטיים שלנו", כפי שציינה שאקירה והוסיפה כי היא "רואה תקופה זו של פרידה זמנית", כאשר דה לה רואה מפקח על "האינטרסים העסקיים של שאקירה כפי שעשה תמיד".
בספטמבר 2012, נודע כי דה לה רואה תבע את שאקירה על סכום של כ-100 מיליון דולרים בטענה שהיא סיימה את השותפות העסקית ביניהם ללא הודעה מוקדמת.
התביעה שלו נדחתה על ידי שופט בית המשפט העליון של מחוז לוס אנג'לס באוגוסט 2013. בשנת 2010, לאחר שנפרדה מדה לה רואה, הכירה שאקירה את הכדורגלן הספרדי ג'רארד פיקה במהלך הצילומים לקליפ של שיר המונדיאל, "", והשניים החלו לצאת.
שאקירה ילדה את בנה הראשון ב-22 בינואר 2013, בברצלונה שבספרד, שם היא ופיקה התגוררו באותה העת.
לאחר שנתיים, ב-29 בינואר 2015, ילדה את בנה השני.
כמה שנים לאחר מכן, בשנת 2018, הואשמה שאקירה על ידי רשויות המס בספרד בהונאה בגובה של עשרות מיליוני דולרים ונאלצה לשלם קנס של 25 מיליון דולר, במטרה להביא לקץ החקירה אשר התנהלה נגדה.
ב-4 ביוני 2022 אחרי זוגיות של 12 שנה ושני ילדים, הזמרת שאקירה וג'רארד פיקה נפרדו לאחר שהאחרון נתפס לכאורה בוגד בה עם אישה אחרת.
בני הזוג ביקשו בהצהרה קצרה "לכבד את פרטיותם לרווחת הילדים".
לאחר שהואשמה בהונאת מס בשנת 2018, החליט ב-2022 בית משפט בספרד ששאקירה תעמוד לדין בגין העלמות מס לכאורה בגובה 14.5 מיליון אירו בשנים 2012–2014, נוסף על סעיפים שונים של הונאת מס.
התביעה מתבססת על הטענה שהזמרת חיה באותן שנים בספרד, אף שמקום מגוריה המדווח היה איי בהאמה.
בשנת 1997 הקימה שאקירה את הארגון ההתנדבותי, "Fundación Pies Descalzos".
ארגון שמטרתו לתת הזדמנות נוספת לילדים ממשפחות מצוקה, על ידי הקמת בתי ספר, חלוקת מזון ומתן שירותים רפואיים לילדים מקולומביה, וממדינות עולם שלישי.
הארגון ממומן על ידי שאקירה עצמה, קבוצות בין לאומיות ואנשים נוספים.
שם הקרן נלקח מתוך שמו של אלבומה השלישי Pies Descalzos, שאיתו פרצה לתודעה.
הארגון עוסק במתן חינוך לנוער, על ידי הקמת בתי ספר וחלוקת אוכל לילדים שמשפחתם נמצאת בקשיים כלכליים.
עד היום הוקמו כחמישה בתי ספר שונים, המכילים בתוכם כ-4,000 תלמידים.
שאקירה נבחרה לשגרירת רצון טוב של ארגון יוניצ"ף בו היא פעילה, והיא אחד מהנציגים הגלובליים שלהם.
ב-3 באפריל 2006, זכתה לכבוד רב בטקס האו"ם השנתי בעקבות הקרן שלה.
במרץ 2010, הוענקה לה מדליה מטעם ארגון העבודה הבינלאומי של האו"ם, בהוקרה על היותה, כפי שציין חוקר העבודה של האו"ם, חואן סומביה: "שגרירה אמיתית לילדים ולצעירים, לחינוך איכותי ולצדק חברתי".
בנובמבר 2010, לאחר שהופיעה במופע הפתיחה של טקס פרסי המוזיקה האירופית של MTV, היא קיבלה את פרס "MTV free Your Mind", עבור מסירותה לשיפור הגישה לחינוך לכל הילדים ברחבי העולם.
שאקירה הפכה לנציגת הסלבריטאים לשנת 2010, בפרסומת המסורתית לחג המולד של ערוץ "פריקסנט", אשר קורא לסלבריטאים ברחבי העולם כדי להיות הפנים של הטלוויזיה החגיגית השנתית שלו.
השותפות בין שאקירה ל-"פריקסנט" כוללת גם סרטון קידום מכירות של הקרן, שבוים על ז'אומה דה לאיגואנה, אשר ביים גם את הווידאו קליפים לשיריה "Sale el Sol", "Don't Bother" ו-"Día de Enero".
בעקבות יציאת הפרסומת היא אמרה כי: "החינוך הוא זכות מלידה וחינוך איכותי הוא הכלי היחיד שיש לילד להפוך חלומות למציאות, ומאחר שהייתי ילדה הייתי מודעת למציאות הקשוחה שעמדה בפני ילדים רבים".
שאקירה גם לקחה את ההזדמנות להודיע כי היא קיבלה 500,000 אירו, על מנת לממן שני בתי ספר המנוהלים על ידי הקרן שלה.
לאחר ארבע שנים ב-27 באפריל 2014, זכתה שאקירה מטעם דיסני, בפרס מיוחד על התרומה שלה עם הקרן.
בספטמבר 2001 השתתפה שאקירה בשיר הצדקה הראשון שלה "", אותו שרו עשרות זמרים לטיניים, כשביניהם ניתן למנות את ג'ניפר לופז, גלוריה אסטפן ופאולינה רוביו.
השיר יצא עבור גיוס כספים ומשאבים לאחר פיגועי 11 בספטמבר.
שנתיים לאחר מכן, בשנת 2003, שרה שאקירה את שיר הצדקה "What More Can I Give", בשתי גרסאות.
האחת בשפה האנגלית, והשנייה בשפה הספרדית.
זמרים כגון מריה קארי, אסטפן, סלין דיון, ביונסה, אנסטייז'ה ורבים אחרים, אף שרו את השיר בגרסאות שונות קודם לכן.
בדומה לשיר הצדקה הקודם אותו שרה שאקירה, גם שיר זה נועד לגייס כספים ומשאבים לאחר פיגועי 11 בספטמבר.
לקראת סופה של שנת 2007, יצא לאור שיר הצדקה "Sing" של אנני לנוקס, שכלל עשרות אמניות שונות וביניהן, שאקירה, שרה מקלכלן, פרגי ומליסה אתרידג'.
השיר נכלל באלבומה הרביעי של לנוקס, Songs of Mass Destruction.
מטרתו של השיר הייתה ליצר מודעות בנושא האיידס וה-HIV, וכל הרווחים שהפיקו ממנו, הלכו לטובת מחקרים וטיפולים בנושאים הללו.
בינואר 2010, הקליטה שאקירה מחדש את השיר "I'll Stand by You", והוא יצא כסינגל השיווקי הראשון מתוך אלבום ההופעה, Hope for Haiti Now, שיצא למען האיטי וכלל שירים שונים מתקופות שונות, שמילותיהם מדברות על תקווה ואופטימיות.
חודשיים לאחר מכן, השתתפה שאקירה עם זמרים לטיניים בולטים נוספים כגון טליה, אנריקה איגלסיאס ופאולינה רוביו, בפרויקט "We Are the World", במסגרתו ביצעו את השיר "Somos El Mundo 25 Por Haiti", במטרה לעזור לגייס כסף משאבים לסיוע לאחר רעידת האדמה בהאיטי.
לקראת סוף מרץ של אותה השנה, השתתפה בשיר השלישי והאחרון עבור האיטי, "Ay Haiti".
מאוחר יותר במאי 2010, השתתפה שאקירה בשיר הצדקה "Gracias a la Vida", במטרה לגייס כספים לצ'ילה.
בשיר השתתפו תשעה אמנים, ביניהם: שאקירה, מייקל בובלה, לאורה פאוזיני, אלחנדרו סאנס וחואנס.
באלבום ההופעה השני של הזמרת, Live & Off the Record, מציינת שאקירה את רצונה להופיע במזרח התיכון ובין השאר גם בישראל.
לאחר מכן, בשנת 2006 התבטאה שאקירה, שמשפחת אביה ממוצא לבנוני, נגד מלחמת לבנון השנייה, וקראה לסיום הסכסוך ולהפסקת אש בשני הצדדים.
במרוצת השנים צצו שמועות בהן אמרו כי שאקירה גילתה אנטישמיות כלפי מדינת ישראל, אך הליגה נגד השמצה, הארגון הגדול בעולם הנלחם באנטישמיות, בדק את הטענות ופרסם מאמר ובו קבע חד משמעית כי: "שאקירה לא יצאה בהתבטאויות נגד יהודים [...] הליגה נגד השמצה מודיעה חד-משמעית כי השמועה מפוברקת".
ב-2011, ביקרה בישראל עם ג'רארד פיקה.
היא קיימה הופעה וביקרה בבית ספר דו-לשוני יהודי-ערבי של עמותת "יד ביד: המרכז לחינוך יהודי ערבי בישראל", ובוועידת הנשיא של הנשיא התשיעי של מדינת ישראל שמעון פרס.
בנובמבר 2017 נחשף באחד מהמסמכים של מסמכי פרדייז כי הזמרת מחזיקה בכל המניות של חברה במלטה המשמשת להעברת זכויות בתחום המוזיקה.
שווי המניות בהן החזיקה הזמרת הוערך בכ-30 מיליון דולרים בסך הכול.
עורכי דינה של הזמרת הגיבו למסמכים וטענו כי כל העסקים שלה במדינה חוקיים לחלוטין.
בעקבות כך בשנת 2018 החלו רשויות המס בספרד לפתוח בחקירה נגד הזמרת.
רשות המס בספרד טענה כי על פי המסמכים עולה כי הזמרת לא שילמה מס בספרד בין השנים 2012 ל-2014. לטענתם היא טענה שמקום מגוריה היה באותה תקופה איי בהאמה אף על פי שלטענתם בתקופה זו היא כבר התגוררה בספרד.
ביולי 2021 קבע בית המשפט כי יש מספיק ראיות על מנת להעמיד את הזמרת לדין.
בספטמבר 2023 נחשף כי מתנהלת נגד הזמרת חקירה נוספת מאז יולי של אותה שנה בגין העלמות מס בשווי של 6.7 מיליון יורו בשנת 2018. בנובמבר 2023 הגיעה שאקירה להסדר בתיק ההשתמטות ממס של השנים 2012–2014,לפיו יוטלו עליה קנסות בסך 7.7 מיליון יורו.
שאקירה זכתה ב-342 פרסים שונים, והייתה מועמדת ל-591 פרסים בטקסים שונים, ובכך הפכה לאמנית הלטינית המוערכת ביותר בכל הזמנים.
לשאקירה ארבעה פרסי גראמי, שנים-עשר פרסי גראמי הלטיני, חמישה פרסי המוזיקה האמריקאית, שני פרסי המוזיקה של MTV אירופה, חמישה פרסי הווידאו קליפים של MTV, שבעה פרסי המוזיקה של בילבורד, וארבעים-ושנים פרסי המוזיקה הלטינית של בילבורד.
על פי סוני מיוזיק, היא נחשבת לאמנית הקולומביאנית הנמכרת ביותר בכל הזמנים.
שירה "Hips Don't Lie", הפך לאחד מהשירים הנמכרים ביותר בהיסטוריה עם מכירות של 20 מיליון עותקים.
נוסף על כך, הוא היה לשיר הפופ המנוגן ביותר ברדיו האמריקאי בשבוע אחד כאשר נוגן 9,637 פעמים.
שאקירה היא האמן הלטיני היחידי שהצליח להכניס שיר למקום הראשון במצעד 40 שירי המיינסטרים ובמצעד הבילבורד הלטיני באותו הזמן, ובשנת 2018 הייתה האמנית המושמעת ביותר בדיזר.
השיר "La Tortura", הפך לשיר ששהה הכי שבועות במקום הראשון במצעד הבילבורד הלטיני כאשר שהה 25 שבועות (עד ששיא זה נשבר עם "Bailando" ששהה 41 שבועות), ולשיר הלטיני הנשי הנמכר ביותר בארצות הברית ובעולם, כשמכירותיו מסתכמות בכ-6 מיליון עותקים.
בשנת 2010 נוקיה קבעה כי שאקירה היא האמן הלטיני עם הכי הרבה הורדות של מוזיקה בחמש השנים האחרונות, והשיר "She Wolf", הפך לאחד מעשרת השירים המורדים ביותר של אמנים לטיניים.
בשנת 2010 היא דורגה במקום החמישי ברשימת האמנים הויראליים ביותר, כאשר בשנה זו גרפה כ-404 מיליון צפיות על הקליפים שלה באתר יוטיוב.
נוסף על כך, היא מחזיקה בשלושה קליפים אשר הגיעו ללמעלה ממיליארד צפיות באתר יוטיוב, וערוץ היוטיוב שלה הוא הערוץ החמישי הפופולרי ביותר באתר עם יותר מ-13.1 מיליארד צפיות במצטבר.
בשנת 2011 זכתה שאקירה בפרס מיוחד מטעם טקס פרסי גראמי הלטיניים על תרומתה לתעשיית המוזיקה.
בשנה זו היא גם קיבלה כוכב בשדרת הכוכבים של הוליווד.
במקור, היא הייתה צריכה לקבל כוכב כבר בשנת 2004, אך היא דחתה את ההצעה.
בשנת 2014 ביצעה בשלישית את שיר המונדיאל ובכך הפכה לאמן היחיד שעשה זאת.
בשנת 2018, נכנסה שאקירה לספר השיאים של גינס – מהודרת 2019, על עצם היותה "האמנית עם מרבית פרסי גראמי הלטיני".
כשנשאלה על האומנות שלה, אמרה שאקירה: "המוזיקה שלי היא שילוב של אלמנטים שונים רבים.
אני תמיד עושה ניסויים, כשזה נוגע למוזיקה שלי.
אני מנסה לא להגביל ולקבע את עצמי, בקטגוריה ספציפית, אלא לנסות ולהתפתח עד כמה שאפשר".
שאקירה הצהירה כי היא מושפעת בעיקר ממוזיקה מזרחית, ומוזיקה הודית.
היא טענה כי שני סוגי המוזיקה הללו אף השפיעו על מספר רב של שיריה ויצירותיה, ואף הוסיפה כי היא מושפעת מאוד ממוזיקה אינדיאנית ומוזיקה עממית מדרום אמריקה.
נוסף על כך, היא גם הושפעה מהמורשת הערבית שלה, אשר הייתה השראה גדולה לפריצת הדרך שלה בעולם עם השיר "Ojos Así", שהפך ללהיט.
בריאיון לטלוויזיה הפורטוגזית אמרה: "הרבה מתנועות הריקוד שלי לקוחות מן התרבות הערבית".
היא גם הזכירה את הוריה כתורמים גדולים לסגנונה המוזיקלי.
אלבומה השלישי, Pies Descalzos והרביעי, , הכילו שילוב של סגנון הפופ רוק, הרוק הלטיני, ואף מוזיקה עממית.
אלבומה הראשון בשפה האנגלית Laundry Service, ואלו שיצאו אחריו, הכילו את סגנון הפופ הלטיני, והפופ רוק, גם כן.
Laundry Service בעיקר מכיל בתוכו את סגנון הפופ-רוק, אך שואב השפעות ממגוון ז'אנרים מוזיקליים נוספים.
הזמרת דיברה גם על המוצא המעורב שלה אשר לטענתה השפיע על סגנונה המוזיקלי, ואמרה: "האישיות שלי היא מיזוג בין שחור ללבן, בין פופ לרוק, בין התרבות הלבנונית של אבי לבין הדם הספרדי של אמי, ובין הריקודים הערבים לפולקלור הספרדי."
האלמנטים הערביים והמזרחיים שהשפיעו רבות על אלבומיה הראשונים, השפיעו גם כן על אלבומה החמישי, Laundry Service, בשיר "".
נוסף על כך, האלבום מכיל גם סגנונות מוזיקליים ממדינות שונות בדרום אמריקה, למשל הטנגו ומוזיקת הריקודים הסלוניים, הבאים לידי ביטוי בשיר "", המשלב גם אלמנטים של רוק אנד רול, סולו גיטרה וקלות דמויי ראפ אותם שאקירה עושה בעצמה.
אלבומה השמיני She Wolf, עוסק בעיקר באלקטרופופ ומכיל השפעות של מוזיקה ממדינות ויבשות שונות כמו אפריקה, קולומביה, הודו והמזרח התיכון.
שאקירה כינתה את האלבום כ"ניסיון" בו היא חקרה סוגי מוזיקה עממית ממדינות שונות, לצד מוזיקה אלקטרונית עם צלילי עולם, טמבורינס, קלרניטים, מוזיקה מזרחית, מוזיקה הודית, דאנסהול וכולי.
באלבומה התשיעי Sale el Sol, היא חזרה להתמקד בבלדות, שירי רוק ושירי דאנס לטיניים כמו "Loca".
שאקירה הצהירה כי ג'ון לנון היה ההשפעה המוזיקלית הגדולה ביותר שלה.
כילדה, שאקירה הושפעה ממוזיקת רוק, והקשיבה ללהקות הארד רוק כמו לד זפלין, הביטלס, נירוונה, דה פוליס ו-U2. השפעותיה האחרות כללו את גלוריה אסטפן, מדונה, שריל קרואו, אלאניס מוריסט, מארק אנתוני, מרדית' ברוקס והקיור.
שאקירה ידועה בריקודי הבטן שלה אשר אותם היא נוהגת לבצע בהופעותיה ובקליפים שלה, המבוססים על המורשת הלבנונית שלה אותם היא לעיתים קרובות מבצעת יחפה.
לטענתה היא למדה את ריקודי הבטן בשביל להתגבר על הביישנות שלה.
נוסף על קריירת השירה, שאקירה גם שיחקה במספר תפקידים שונים בטלוויזיה.
בשנת 1994, עשתה את תפקיד הבכורה שלה בטלנובלה הקולומביאנית "אל אוסיאס" שם גילמה דמות בשם לואיזה מריה.
בשנת 2009, גילמה את עצמה באחד הפרקים של הסדרה בטי המכוערת.
שנה לאחר מכן הופיעה בגרסה בדיונית של עצמה בסדרה "המכשפים מווייברלי פלייס", ואף קיבלה הצעה להשתתף בסרט "אהבה בימי כולרה", אך סירבה בשל העירום המעורב בו.
ב-17 בספטמבר 2015, היא הוצגה כציפור במשחק "אנגרי בירדס פופ!", לזמן מוגבל, וגם במהדורה נוספת של המשחק לאחר כמה שבועות.
לאחר מכן, הוציאה את משחק הווידאו Love Rocks Starring Shakira, שנתמך על גבי שיריה ודמותה.
משחק זה פותח על ידי החברה רוביו אנטרטיינמנט, ויצא לאור ב-15 באוקטובר 2015 עבור מכשירי אנדרואיד ו-iOS ברחבי העולם.
בשנת 2016, דיבבה שאקירה את דמותה של גאזל בסרט שובר הקופות "זוטרופוליס", וביצעה את שיר הנושא של הסרט, "Try Everything".
במאי 2018, הוציאה קולקציית סטיקרים לרשת החברתית וייבר.
מאז שנת 2008 ועד היום, הוציאה שאקירה בסך הכל 36 בשמים אשר נחלקים ל-5 סדרות המכילות בתוכן כ-35 בשמים, ובושם אחד אשר לא נכלל בהן.
בין היתר הוציאה גם כמה סוגים של תרסיסי גוף ודאודורנטים.
הבושם הראשון אותו השיקה שאקירה, הוא "Amuleto", שיצא באוקטובר 2008, בצרפת, ובעולם יצא כשנה לאחר מכן.
בשנת 2010, השיקה שאקירה קו יופי משלה בשם "S by Shakira" בחסותה של חברת פויג.
הבושם הראשון אשר יצא בחסותה היה בושם בעל אותו השם, אשר הושק בשנת 2012, וזכה להצלחה מסחרית רבה.
שנה לאחר מכן יצא הבושם השני בסדרה, "Wild Elixir".
ב-2014 יצא הבושם השלישי "Aphrodisiac Elixir", ב-2015 יצא הבושם הרביעי, ובשנת 2016, יצא הבושם החמישי והאחרון מתוכה, "Magnetic Elixir".
בשנת 2014, הושקה הסדרה השלישית בשם "Rock!
בסדרה זו נכללו כ-13 בשמים שונים, אשר עשרה מתוכם הם עבור נשים ושניים מהם הם עבור גברים.
הבושם הראשון בסדרה יצא באותה השנה בה היא הושקה ושמו כשמה.
בשנת 2015, יצא בושם יחיד מן הסדרה בשם "Love Rock!
לאחר שנה מצאת אותו הבושם, השיקה שאקירה שלושה בשמים נוספים אשר נכללו בסדרה זו.
בשנת 2017, הושקו ארבעה בשמים נוספים מתוך הסדרה, ובשנת 2018, הושקו שני בשמים נוספים בסדרה: "Rock!
שנתיים לאחר מכן, הוציאה שאקירה את הסדרה הרביעית והאחרונה, "Dance Collection".
הבושם הראשון מתוכה הוא "Dance", שיצא בסמוך להשקתה.
השני הוא "(Dance Diamonds (Under The Rain", שיצא בשנת 2017, ואיתו נמכר גם תרסיס גוף נלווה.
הבושם השלישי מתוך הסדרה הוא "Dance Alegría", שיצא בשנת 2018 ואיתו גם הבושם "Dream", שיצא כחלק מסדרה בעלת אותו השם.
ביולי 2018, נודע כי שאקירה תוציא את הבושם הרביעי מסדרת "Dance Collection".
תחילה, ביקשה מן המעריצים שלה לבחור את צבעו.
האפשרות הראשונה הייתה הצבע האדום אשר מבטא את תחושת השמחה השוררת בה, בעוד האפשרות השנייה הייתה הצבע הכחול המבטא את עצם היותה רקדנית בטן.
לבסוף, נבחר הצבע הכחול על ידי חצי מיליון מצביעים.
בסמוך לכך, פתחה בסקר נוסף לגבי שמו של הבושם; האפשרות הראשונה הייתה "Midnight" (חצות), והשנייה "Moonlight" (אור ירח).
באותו החודש פרסמה כי השם "Moonlight" נבחר.
לקראת צאתו של הבושם, פרסמה שאקירה סקר אחרון בו נדרשו מעריציה לבחור את אריזתו.
במאי 2019, פרסמה כי 1.7 מיליון אנשים השתתפו במהלך שלוש ההצבעות, ואף הכריזה על צאתו לרשתות שיווקי הבשמים.
באותה השנה, יצא בושם שני מסדרת "Dream", הנקרא "Sweet Dream".
לאור הצלחת סדרת "Dance Collection", הודיעה שאקירה בשנת 2020, על הבושם השישי בסדרה: "Dance Midnight".
השיר זכה לקידום והג'ינגל שנוגן בפרסומות שלו היה השיר "Trap".
בהמשך, היא הוציאה בושם נוספת מסדרת "S by Shakira", ושמו היה "S Sugar".
שְׁאָר יָשׁוּב הוא מושב עובדים בגליל העליון, בחלקו הצפון־מזרחי של עמק החולה.
הוא שייך למועצה אזורית מבואות החרמון.
המושב הוקם בשנת 1939 ונקרא על שם שאר ישוב, בנו של ישעיהו הנביא.
תושביו מתפרנסים רובם ככולם מעבודה כשכירים ומהשכרת צימרים, מיעוטם מתפרנס מחקלאות ומגידול בעלי חיים.
בין מלחמת העצמאות למלחמת ששת הימים היה המושב מטרה לסורים שצלפו עליו מתל עזזיאת.
המושב נחרט בתודעה הציבורית בעקבות אסון המסוקים ב-1997, כששני מסוקי יסעור של צה"ל התנגשו זה בזה מעל שמי המושב.
הוקם לראשונה בפברואר 1940 כחלק ממצודות אוסישקין על ידי 20 משפחות מהתנועות "הנוער הציוני" ו"העובד הציוני".
נקרא בהתחלה "מצודת אוסישקין ג.".
עם שוך הקרבות של מלחמת העצמאות והסכמי שביתת הנשק בסוף שנת 1948 נעזב מרבית המושב מיושביו עקב ההפגזות הקשות של הסורים (מתל עזזיאת, המשקיף מלמעלה), חלק מהתושבים פונה לווילהלמה (היום בני עטרות) שבמרכז הארץ.
בשנת 1949 יושב בשנית כמושב שיתופי, על שרידי המושב הקודם.
הפעם על ידי ארגון "עלה רש" (השם על פי ספר דברים א כא) שהיו חברים מתנועת "הנוער הציוני" מהונגריה ששרדו את השואה, עלו ארצה בזמן מלחמת העצמאות ובגמר המלחמה השתחררו מצה"ל וביקשו להקים יישוב.
אריה זהורי, ממקימי המושב ויושב ראש הוועד שנים רבות: "איבדנו את כל משפחתנו ורכושנו בשואה.
באנו למדינת ישראל בכלל ולשאר ישוב בפרט לחזק את חלקה הצפוני של מדינת ישראל על מנת להבטיח ששוב לא יגזלו את היקר לנו".
בגלל סיבות בירוקרטיות, שינו את שם המושב מ"עלה רש" לשמו הקודם - שאר ישוב.
בשנים הראשונות, המושב השיתופי קיבל ורכש כלים חקלאיים, שתילים ופרות שפרנסו את תושביו.
הסורים צלפו על חברי המושב במשך 19 שנים מתל עזזיאת ובשנת 1957 אף רצחו את אחד מחברי המושב.
ב-6 בספטמבר 1966 נפצעו 7 עובדי קרן קיימת מהתפוצצות מוקש סמוך למושב.
עקבות הובילו ממקום הפיצוץ אל המוצב הסורי הסמוך בתל עזזיאת.
יומיים אחר כך, ב-9 בספטמבר, עלה ג'יפ של צה"ל על מוקש, סמוך לאותו מקום.
ב-6 ביוני 1967, בקרבות מלחמת ששת הימים עם הצבא הסורי, שידרו ברדיו דמשק ששאר ישוב נכבש על ידי הסורים.
ב-7 ביוני, דווח כתב ברדיו ישראלי משאר ישוב והזים את הידיעות הכוזבות של הסורים.
ב-9 ביוני, כחלק מכיבוש רמת הגולן במלחמת ששת הימים, כבשו לוחמי חטיבת גולני את תל עזזיאת והרחיקו את הגבול הסורי מהמושב.
בשנות ה-70 וה-80 נפלו במושב רקטות קטיושה, ששיגרו מלבנון מחבלים, וגרמו נזק לרכוש.
בצידו הדרומי של המושב נמצאים שרידי יישוב קדום ועתיקות טחנת קמח.
"חורשת הנופלים" נמצאת בצידו הדרום־מזרחי של המושב.
בחורשה 73 עצים לזכר 73 חללי אסון המסוקים שהתרחש בתאריך 4 בפברואר 1997 מעל שאר ישוב ומעל קיבוץ דפנה.
לצידו המזרחי של המושב זורם נחל חרמון (הבניאס).
שאקיל (שאק) ראשון אוניל הוא כדורסלן עבר אמריקאי, שיחק בעמדת הסנטר בליגת ה-NBA.
אוניל נחשב לאחד מגדולי השחקנים בתולדות הכדורסל, ומדורג תשיעי ברשימת הקלעים המובילים בתולדות ה-NBA.
נודע בממדי גופו הגדולים במיוחד ובדומיננטיות שלו במאבקים מתחת לסל.
במהלך הקריירה שיחק בין היתר באורלנדו מג'יק, לוס אנג'לס לייקרס ומיאמי היט ובבוסטון סלטיקס,וזכה בארבע אליפויות NBA, בנוסף לתארים אישיים רבים.
באפריל 2016 הוכרז כי נבחר להיכנס להיכל התהילה של הכדורסל, והוא הוצג כחבר בו בספטמבר 2016. שאקיל קלע רק שלשה אחת בכל הקריירה שלו, ולפני שנבחר בדראפט הוא היה יכול להגיע לגובה של 3.65 מטרים בקפיצה במקום.
מלבד היותו כדורסלן, אוניל הוא גם די ג'יי, שחקן, ראפר, שוטר ופרשן כדורסל.
הוא שיחק במעל עשרה סרטים, הוציא ארבעה אלבומים מוזיקליים וכיכב בשתי תוכניות מציאות בשם "Shaq vs.", ו-"Shaq's Big Challenge".
הוא בעל תואר דוקטור לחינוך (Ed.D) מאוניברסיטת ברי בפלורידה.
בתחום התקליטנות הוא מופיע במועדונים ופסטיבלים גדולים בעולם בתור DJ Diesel, מנגן בעיקר מוזיקת דאבסטפ וטראפ ומעורב מאוד בסצנה של הז'אנרים האלה.
הופיע בבמה המרכזית של פסטיבל המוזיקה האלקטרונית המוביל טומורולנד בפעם הראשונה ב-2019.
שאקיל אוניל נולד בניוארק שבמדינת ניו ג'רזי, ארצות הברית.
אוניל פרץ לתודעה הלאומית בחטיבת הביניים כאשר כיכב בנבחרת הכדורסל של בית ספרו, לינטון מידל.
אוניל המשיך לימודיו בתיכון רוברט ג.
קול בסן אנטוניו, טקסס, שם הוביל את קבוצת הכדורסל הבית-ספרית למאזן 68 ניצחונות והפסד בודד במשך שתי שנותיו הראשונות, ולזכייה באליפות המדינה בשנתו האחרונה.
בעונת 1989 של ליגת התיכונים הוריד 791 ריבאונדים, שיא עונתי למדינת טקסס שטרם נשבר.
עם גמר תיכון התקבל אוניל לאוניברסיטת המדינה של לואיזיאנה (LSU) ובנוסף לכדורסל למד מינהל עסקים.
בשנת 1992, לאחר שלוש שנות לימוד ומשחק בשורות המכללה, נשר אוניל לטובת קריירה בליגת ה-NBA, אם כי בשנת 2000 שב והשלים את לימודי התואר בוגר אוניברסיטה.
אוניל נבחר במקום הראשון בדראפט ה-NBA של 1992 על ידי קבוצת אורלנדו מג'יק.
בעונתו הראשונה בליגה, עונת , סייע אוניל לאורלנדו לנצח עשרים משחקים יותר מאשר בעונה שקדמה לה, אך קבוצתו לא הצליחה להעפיל למשחקי הפלייאוף, בשל נחיתות בשובר שוויון מול אינדיאנה פייסרס.
אוניל השיג בעונה זו ממוצעים של 23.4 נקודות ו-13.9 ריבאונדים למשחק (ממוצע הריבאונדים ה-13 בטיבו לרוקי), זכה בתואר רוקי השנה ב-NBA ונבחר לחמישיית הרוקיז של העונה.
בעונתו השנייה, , חבר אוניל באורלנדו לבחירת הדראפט החדשה פני הארדוויי.
הוא קלע 29.3 נקודות בממוצע למשחק בעונה זו והוביל את הליגה בקליעות מטווח עם קליעה של 60 אחוז.
בדומה לשנה הקודמת, הוא נבחר להשתתף במשחק האולסטאר של הליגה, וסייע לאורלנדו להעפיל הפעם למשחקי הפלייאוף שם הודחה בסיבוב הראשון על ידי אינדיאנה פייסרס.
במשחק נגד ניו ג'רזי נטס בנובמבר 1993, השיג אוניל לראשונה בקריירה שלו טריפל דאבל, כאשר קלע 24 נקודות לצד שיאי קריירה של 28 ריבאונדים ו-15 חסימות.
בעונת זכה אוניל בתואר מלך הסלים של הליגה עם ממוצע זהה של 29.3 נקודות למשחק, ונבחר בפעם השלישית ברציפות להשתתף במשחק האולסטאר.
אורלנדו ניצחה 57 משחקים במהלך העונה הסדירה וזכתה באליפות הבית האטלנטי.
במשחקי הפלייאוף גברה אורלנדו על שיקגו בולס שהובלה על ידי מייקל ג'ורדן ועל אינדיאנה פייסרס שהובלה על ידי רג'י מילר והעפילה לסדרת הגמר, אך הפסידה ליוסטון רוקטס לה הייתה זו אליפות שנייה ברציפות.
אוניל נבחר לחמישייה השנייה של העונה וסיים במקום השני בבחירות ל-MVP של העונה.
בעונת סבל אוניל מפציעה ממושכת והחמיץ 28 ממשחקי העונה הסדירה.
למרות זאת, הוא קלע 26.6 נקודות בממוצע למשחק, ונבחר לחמישייה השלישית של העונה.
במשחק האולסטאר באותה עונה, שהיה הרביעי בו השתתף, הוא קלע שיא של 25 נקודות והוריד 10 ריבאונדים.
עם אורלנדו ניצח אוניל 60 משחקים בעונה הסדירה וזכה עמה פעם נוספת בבית האטלנטי, אך הודח עמה בגמר האזור המזרחי בפלייאוף, על ידי שיקגו בולס שזכתה לבסוף באליפות.
לאחר ששוחרר מאורלנדו והפך לשחקן חופשי, הואשם אוניל בכך שהוא מתעסק יותר מדי בסרטים ובאלבומי ראפ, במקום בכדורסל.
בקיץ של 1996 הוא זכה עם נבחרת ארצות הברית במדליית זהב באולימפיאדת אטלנטה, ולאחר האולימפיאדה הצטרף לקבוצת לוס אנג'לס לייקרס.
בעונתו הראשונה בלייקרס, קלע אוניל 26.2 נקודות למשחק ונבחר לחמישייה השלישית של העונה, אך קבוצתו הפסידה בסדרת חצי גמר פלייאוף המערב ליוטה ג'אז.
בעונת צורפו לקבוצה שחקני המפתח ריק פוקס ורוברט הורי.
השילוב של אוניל יחד איתם התברר כמוצלח והקבוצה ניצחה 61 משחקים בעונה הסדירה, אך בגמר המערב הובסה 0–4 על ידי יוטה.
אוניל נבחר בעונה זו, לראשונה בקריירה שלו, לחמישייה הראשונה של העונה, לאחר מספר בחירות לחמישייה השנייה והשלישית.
בעונת , עם השילוב של אוניל ושל הכוכב הצעיר קובי בראיינט, נתלו ציפיות רבות בהצלחתה של הלייקרס.
אף על פי כן, הלייקרס סבלה מבעיות רבות לאורך העונה, בהן עזיבת מספר שחקנים ותיקים ופיטורי המאמן דל האריס, והתקשתה להעפיל למשחקי הפלייאוף.
היא סיימה את דרכה בפלייאוף לאחר הפסד בסיבוב השני לסן אנטוניו ספרס של טים דאנקן ודייוויד רובינסון, שהמשיכה לזכייה באליפות.
בקיץ של 1999 מונה פיל ג'קסון למאמן לוס אנג'לס לייקרס.
עונת הייתה עונת השיא של אוניל.
הוא סיים עם הלייקרס במקום הראשון בליגה בעונה הסדירה עם 67 ניצחונות, ובנוסף זכה לראשונה בקריירה בתואר ה-MVP של העונה הסדירה ב-NBA ונבחר לחמישייה הראשונה של העונה.
הוא זכה גם בתואר מלך הסלים עם 29.7 נקודות בממוצע למשחק, וסיים במקום השני בדירוג הריבאונדים (13.6 בממוצע) ובמקום השלישי בחסימות (3 בממוצע).
הדרכתו של ג'קסון הביאה לשיפור גדול ביכולת ההגנתית של אוניל, מה שהתבטא בזכייתו בבחירה ראשונה בקריירה לחמישיית ההגנה השנייה של העונה.
במשחקי הפלייאוף של אותה עונה ניצחה לוס אנג'לס את סקרמנטו קינגס בסיבוב הראשון, את פיניקס סאנס בחצי גמר המערב, ואת פורטלנד טרייל בלייזרס בגמר האזור המערבי.
בסדרת הגמר של ה-NBA, מול אינדיאנה פייסרס, השיג אוניל ממוצעים גבוהים מאוד של 38 נקודות ו-16.6 ריבאונדים והוביל את הלייקרס, יחד עם בראיינט, לניצחון 2–4 בסדרה ולזכייה באליפות הליגה.
הייתה זו האליפות הראשונה בקריירה של אוניל, כשבנוסף הוא זכה בתואר ה-MVP של סדרת הגמר.
בעונת קלע אוניל 28.7 נקודות והוריד 12.7 ריבאונדים בממוצע למשחק, ונבחר שוב לחמישייה הראשונה של העונה, אף שאיבד את תואר ה-MVP לאלן אייברסון.
גם בעונה זו הוא הוביל את הלייקרס לזכייה באליפות לאחר ניצחון 1–4 על פילדלפיה 76' בסדרת הגמר, שבסיומה זכה פעם נוספת בתואר ה-MVP של הסדרה.
בעונת , על אף שממוצעי התפוקה שלו היו נמוכים יותר מאשר בעונות הקודמות, הוא הוביל את הלייקרס לאליפות שלישית ברציפות ושלישית בקריירה שלו.
הוא זכה גם בתואר שלישי של ה-MVP של סדרת הגמר, בה הביסה לוס אנג'לס את ניו ג'רזי נטס, ונבחר לחמישיית העונה.
בעונת , הראשונה שלאחר שלוש האליפויות הרצופות, הודח אוניל עם קבוצתו על ידי סן אנטוניו בחצי גמר המערב.
בעונת הצטרפו לקבוצה גארי פייטון וקארל מלון ששיפרו את סיכוייה לזכייה בתואר.
אוניל סייע ללייקרס להעפיל עד לסדרת הגמר, אך שם היא הפסידה בתוצאה 1–4 לדטרויט פיסטונס.
ביולי 2004 עזב אוניל את לוס אנג'לס לייקרס והועבר לקבוצת מיאמי היט, בעסקה במסגרתה עברו ללייקרס קארון באטלר, למאר אודום ובריאן גראנט.
באוניל נתלו תקוות רבות שיוביל את מיאמי לאליפות, והוא החל לשתף פעולה עם כוכב מתהווה של הקבוצה, דוויין וייד.
אוניל הפגין יכולת מרשימה בעונתו הראשונה בקבוצה, , השיג ממוצעים של 22.9 נקודות ו-10.4 ריבאונדים, והוביל את קבוצתו להעפלה לגמר האזור המזרחי.
בסדרת גמר המזרח הודחה מיאמי מול דטרויט פיסטונס, רק לאחר שבעה משחקים.
אוניל נבחר לחמישייה הראשונה של העונה וסיים במקום השני בבחירת ה-MVP, אחרי סטיב נאש.
בתחילת עונת סבל אוניל מפציעה קשה, שגרמה לו להחמיץ 18 משחקים.
לאחר חזרתו מהפציעה הוא התקשה לשחזר את יכולתו הטובה, מה שהוביל למיעוט בדקות המשחק שקיבל מהמאמן פט ריילי.
בעונה זו הוא השיג את הממוצעים הנמוכים בקריירה שלו במספר הנקודות, הריבאונדים והחסימות, אך הוביל את הליגה באחוז הקליעות מהשדה, והפך לשחקן היחיד מלבד וילט צ'מברלין שעושה זאת תשע פעמים.
עם זאת, השילוב של אוניל ושל וייד הוביל את מיאמי לזכייה באליפות הראשונה בתולדותיה בעונה זו, לאחר ניצחון על דטרויט בגמר המזרח ועל דאלאס מאבריקס בתוצאה 2–4 בגמר הליגה.
הייתה זו האליפות הרביעית בקריירה של אוניל, בגיל 34.
בעונת החמיץ אוניל למעלה משלושים משחקים בשל פציעה נוספת.
לראשונה בקריירה שלו הוא הגיע לממוצע עונתי נמוך מ-20 נקודות - 17.3 למשחק, בנוסף ל-7.4 ריבאונדים ו-1.4 חסימות.
מיאמי לא הצליחה לזכות בשנית בתואר האליפות, לאחר שהודחה בסיבוב הפלייאוף הראשון על ידי שיקגו בולס, בתוצאה חלקה של 0–4. גם בעונה שלאחר מכן המשיך אוניל להפגין יכולת ירודה, ובעקבות כך הועבר בפברואר 2008 לפיניקס סאנס.
גם במדי פיניקס השיג ממוצעים נמוכים יחסית עד לסיום העונה.
עונת הייתה טובה יותר עבור אוניל, שקלע 17.8 נקודות והוריד 8.4 ריבאונדים למשחק, ונבחר לחמישייה השלישית של העונה.
הוא אף זכה בפעם השלישית בקריירה בתואר ה-MVP של משחק האולסטאר, במשותף עם קובי בראיינט.
אף על פי כן, הוא לא הצליח למנוע את כישלונה הקבוצתי של פיניקס שלא העפילה למשחקי הפלייאוף.
לאחר עונה זו, ביוני 2009, הועבר אוניל לקבוצת קליבלנד קאבלירס, בעסקה במסגרתה עברו לפיניקס סאשה פבלוביץ' ובן וולאס.
בקליבלנד הוא חבר ל-MVP של הליגה באותו זמן, לברון ג'יימס.
אוניל סבל מפציעה באגודלו, נאלץ לעבור ניתוח והחמיץ חלק ניכר מהעונה, בסיומה השיג ממוצעים של 12 נקודות ו-6.7 ריבאונדים למשחק.
בקיץ 2010 הצטרף אוניל לבוסטון סלטיקס.
במהלך העונה סבל מפציעות רבות, כולל בגיד האכילס, ושותף ב-37 משחקים בלבד.
הוא לקח חלק שולי בקבוצה במהלך משחקי הפלייאוף, וביוני 2011 הודיע על פרישתו ממשחק.
בשנת 2011 החל ללמוד בימוי קולנוע באקדמיה לקולנוע של ניו יורק.
בשנת 2013 השתתף בסרט "מגודלים 2".
בנוסף, ב-22 בספטמבר 2013 רכש מניות בקבוצת סקרמנטו קינגס.
בשנת 2014 אוניל שקל לחזור לשחק בליגת ה-NBA אך משיקולים בריאותיים החליט לוותר.
אוניל זומן לראשונה לסגל הנבחרת הלאומית של ארצות הברית לאליפות העולם בשנת 1994. הוא שיחק בטורניר זה לצד מספר כוכבי NBA אחרים, כדוגמת לארי ג'ונסון, רג'י מילר, דומיניק וילקינס ואלונזו מורנינג.
אוניל היה הקלע המוביל של הנבחרת באליפות עם 18 נקודות בממוצע למשחק, וסייע לה לזכות בטורניר לאחר ניצחון 91–137 בגמר על .
הוא זכה בתואר ה-MVP של אליפות העולם ונבחר לחמישיית הטורניר.
בשנת 1996 זומן אוניל פעם נוספת לסגל הנבחרת, לטורניר הכדורסל באולימפיאדת אטלנטה.
הוא היה אחד משני שחקנים, יחד עם מילר, שהשתתפו עם הנבחרת גם באליפות העולם 1994 וגם באולימפיאדה זו.
אוניל סייע לנבחרתו לזכות בטורניר לאחר ניצחון בגמר על בתוצאה 69–95, ובכך הייתה זו מדליית הזהב האולימפית הראשונה שלו.
מאז לא שיחק יותר אוניל במדי הנבחרת.
MVP של העונה הסדירה: 2000
בשנת 1996, נבחר אוניל לאחד מ-50 השחקנים הגדולים בתולדות ה-NBA לציון יובל להקמת הליגה.
סוג של חליל יפני עתיק העשוי מעץ במבוק, בעל צליל עמוק ומעודן.
הוא הובא ליפן מסין במאה ה-8, והתפתח לכלי מרכזי במסורת הזן הבודהיסטית בתקופת אדו (1603–1868), שם שימש לא רק ככלי נגינה אלא גם כאמצעי מדיטציה רוחני.
השאקוהאצ'צי מוחזק במאונך בדומה לחלילית, במקום להיות מוחזק באלכסון כמו רוב החלילים המערביים המוכרים.